Az előző videóban a belső és külső tulajdonságok közti különbségekről beszéltünk.
Egy kis időre felejtsük most el a külső vagy fizikai tulajdonságokat
és nézzük bele a karakter gondolataiba.
(csengőszó)
Az egyik hatékony módszer erre,
ha felteszel magadnak egy kérdést.
Mit is akar ez a karakter?
„Miért kell, hogy megértsd, mit akar a karakter?"
Azért fontos megértenünk, mit akar egy karakter,
mert ez alakítja a történetet.
Ha nem igazán tudod, mit szeretnének elérni,
nehéz őket eljuttatni valameddig egy úton,
márpedig a történetek erről szólnak.
Ha kiválasztasz egy filmet, bármelyiket a kedvenceid közül,
valószínűleg egyből ahhoz a részhez ugornál,
ahol a karakter azt mondja:
„Ezt akarom tenni."
„Bajnok akarok lenni."
„Király akarok lenni."
„A világ legjobb séfje akarok lenni."
A karaktereknek kell, hogy legyen egy céljuk,
és minden egyes nap,
a nap minden pillanatában azon fognak dolgozni a történet során,
hogy ezt a célt elérjék.
A vágyak vezérlik a karakter cselekvését.
Egy karakter vágyhat valamire,
és mindent megtesz, hogy megvalósítsa vágyát.
Vannak szükséges dolgok, amiket meg kell tennünk, meg kell tanulnunk
a fejlődésünkhöz vagy hogy sikeresek legyünk az életben.
Például egy karakter megtanulhatja,
hogy el kell mondania másnak, mire vágyik,
hogy beteljesülhessen a vágya, vagy hogy boldog lehessen.
Fontos különbséget tenned aközött, amire egy karakter vágyik,
és aközött, ami szükséges számára, amikor megformálsz egy karaktert.
„Mi a különbség aközött, amire vágysz és ami szükséges?"
Mindannyian vágyunk dolgokra.
Ó, istenem, annyira szeretném azt az új autót!
Vagy, hú, de kéne egy szimulációs játék,
az olyan menő lenne!
De amit szükséges, az valószínűleg az, hogy enni adjak a családomnak.
És valószínűleg az, hogy jó emberi kapcsolataim legyenek,
és hasonlók.
Gyakorta azt gondolom, hogy ami szükséges, az valami olyasmi,
amiről nem szeretünk beszélni.
Hogy edd meg a zöldségeket.
Legszívesebben csak az „édességeket" akarnád megszerezni, azokat a dolgokat,
amelyektől az élet kellemesebb, de időnként
azt is meg kell csinálnunk, amit nem szívesen teszünk.
És végül így lesz teljes az étkezés,
ha már az ételhasonlatnál maradunk.
Azt gondolom, fontos, hogy egy karakternek
legyenek ilyen dolgai, amiket csinálni kell, még akkor is,
ha ezek néha konfliktusba kerülnek a vágyaival,
mert ez erősíti majd meg a karaktereinket.
Ez teszi őket képessé arra, hogy kiállják a próbákat,
és ezáltal sokrétű karakterekké váljanak.
Itt van pl. Woody a Játékháborúban (Toy Story).
Ő Andy kedvenc játéka akar lenni és örökké az is maradni.
De meg kell tanulnia osztozni.
Osztozni a barátságon, és nem mindenáron
azt akarni, hogy ő legyen a legjobb.
Néha előfordul, hogy a karakter az elején vágyik valamire,
és egy későbbi felismerése fogja meghatározni, hogy mit kell tennie.
Sully például feljebb akar jutni a ranglétrán
a munkahelyén.
Tudod, ahogy mindenki azt akarja,
hogy előléptessék,
hogy az legmagasabb szintre kerüljön a szakmájában.
A lelkében azonban egy csavar kerül a gépezetbe
Boo képében.
Valami, amiről nem akar gondoskodni.
De mivel ez a kislány függ tőle,
Sully ellentétbe kerül a legfőbb céljával.
Ha egy igazi embergyereke lesz,
az véget vet az annyira vágyott pályafutásnak.
Az semmivé lesz.
Az a dolog tehát, amit nagyra tart, amit el akar érni
és az, amiről jelenleg gondoskodnia kell,
megsemmisíti egymást.
A szíve igazából meglágyul,
mert fontosabbá kezd válni számára Boo,
mint a karrierje.
Sőt, egyáltalán nem érdekli többé a karrierje.
És azt választja, amire valóban szüksége van az életben,
a kapcsolatot.
A kapcsolatot
egy másik személlyel.
Azt akarja, hogy Boo az élete része legyen.
Én úgy gondolom, hogy gyakran az akarat
lesz a történet egyik szórakoztató eleme,
viszont a szükség lesz az az érzelmi többlet,
amitől az emberek emlékezni fognak a filmre,
miután kijönnek a moziból
és még évek múltán is.
A következő feladatban lehetőséged lesz
egy kicsit tovább gondolkozni azon,
mik az általad ismert karakterek vágyai és mi szükséges számukra.
És azok számára is, akiket te akarsz megalkotni.